ইন ব্রুজ
ইন ব্রুজ (ইংরেজি: In Bruges) মার্টিন মাকডনা পরিচালিত অপরাধ চলচ্চিত্র যাতে অ্যাকশন কমেডি এবং কিছু ব্ল্যাক কমেডি-র সমন্বয় লক্ষ্য করা যায়। ২০০৮ সালের ১৭ই জানুয়ারি এটি যুক্তরাজ্যে আনুষ্ঠানিকভাবে মুক্তি পায়। ছবির প্রধান তিন চরিত্রে অভিনয় করেছেন কলিন ফ্যারেল, ব্রেন্ডন গ্লিসন এবং রাল্‌ফ ফিনেস। পুরো ছবির কাহিনী আবর্তিত হয়েছে বেলজিয়ামের ব্রুজ (ফরাসি ও ইংরেজি ভাষায়: Bruges) শহরকে কেন্দ্র করে। সিনেমাটির বেশ কয়েক স্থানে ১৯৭৩ সালের অ্যাংলো-ইতালীয় থ্রিলার চলচ্চিত্র ডোন্ট লুক নাউ এর উল্লেখ করা হয়েছে। যেমন, মুখ্য নারী চরিত্র ক্লোয়ি ব্রুজ্‌সে সম্প্রতি যে ছবির শ্যুটিং চলছে তাকে ডোন্ট লুক নাউ এর একটি প্যাস্টিশ হিসেবে উল্লেখ করে। এছাড়া এই সিনমার কাহিনীর সাথে নোবেল বিজয়ী সাহিত্যিক হ্যারল্ড পিন্টার এর দ্য ডাম্ব ওয়েটার নাটকটির মিল লক্ষ্য করা যায়।